
Aszály kezelésének lehetőségei a Tarna vízgyűjtő területén

A vízhiány és aszály egyre nagyobb kihívást jelent a vízgazdálkodással foglakozó szakemberek számára világszerte, így Európában és Magyarországon is. Az éghajlatváltozás következtében a szélsőséges helyzetek (így aszály, árvíz, belvíz) előfordulásának gyakorisága növekszik, ami a problémák súlyosságát fokozza. A legutóbbi időszakban világosan felismerhető, hogy a természetes és a szociális környezetben végbemenő változások ritmusa egyre gyorsabb, ugyanakkor a változások hatásai egyre növekvő mértékben válnak szélesebb körűvé, összetetté és állandóvá. Mindezek a folyamatok a korábbi időszakokhoz képest egyre közvetlenebbül befolyásolják a mindennapi és a jövőbeli emberi életet.
Az is egyre nyilvánvalóbb, hogy az aszály nem csak a mezőgazdaságot és a növénytermesztést érinti, hanem ezzel egy időben az embereket és minden más élő szervezetet is. Következésképpen igény merül fel olyan eszközök és intézkedések kialakítására, amelyek alkalmazhatók az aszály káros hatásai ellen.
Dolgozatomban megvizsgálom és ismertetem a Tarna vízgyűjtőterületét, olyan szempontokból, hogy egy aszályos időszak esetén milyen meglévő műszaki megoldások vannak a területen és milyen esetleges problémákra kell megoldást találni, és kell-e új műtárgyakat, műszaki megoldásokat megtervezni, vagy már meg vannak.



